מרחב יפתח

מרחב איילון הוא אחד מארבעת המרחבים במחוז תל אביב של משטרת ישראל. מרחב יפתח חולש על חלקה הדרומי של תל אביב-יפו, הכולל את יפו, שכונות דרום תל אביב ואזור התחנה המרכזית החדשה של תל אביב.

שם המרחב "יפתח" הורכב מראשי תיבות המילים "יפו תל אביב חדשה". מטה המרחב שוכן בבניין מטה מחוז תל אביב בדרך שלמה 18, בין פינת רחוב אמץ 11 לבין פינת רחוב קיבוץ גלויות.

למרחב יפתח התחנות הבאות:
 תחנת שכונות נמצאת בדרך בר לב 100, ומשרתת את שכונת התקווה, שכונת הארגזים, שכונת עזרא, יד אליהו, רמת ישראל, נווה אליעזר וכפר שלם.

 תחנת שרת נמצאת ברחוב המסגר 12, ומשרתת את אזור התחנה המרכזית, נווה שאנן, שכונת הרכבת ושכונת שפירא.

 תחנת יפו נמצאת בדרך סלמה 18 תל אביב ושוכנת במבנה המרחב. תחום גזרה הוא מדרך אילת בצפון ועד לרחוב שמחה הולצברג בדרום ומחוף הים במערב ועד לדרך חיל השריון במזרח. התחנה אחראית על השכונות: פלורנטין, תל כביר, קריית שלום, לב יפו, יפו העתיקה, עג'מי, יפו ג, יפו ד ובית המעצר אבו כביר.

 תחנת בת ים התחנה עברה לאחריות מרחב יפתח כחלק מרה ארגון מחוזי כאשר מרחב איילון פורק. התחנה נשארה בתחום גזרתה.

 תחנת חולון התחנה נכון לשנת 2022 בשלבי הקמה והיא הגדולה מבין תחנות המרחב.

בתחום המרחב פועלות יחידות משמר הגבול במחוז תל אביב, בהן יחידת שחר 101 תל אביב וסמ"ג תל אביב וכן הוקמה זרוע מבצעית תל אביב במג"ב מרכז.

מפקד המרחב כיום הוא תנ"צ חיים בובליל.

פלוגת אביב
אביב היא יחידת מג"ב הפועלת במרחב יפתח, וכפופה פיקודית למג"ב ומקצועית למשטרת המחוז. פעילותה המרכזית של היחידה היא צמצום עבירות הרכוש, האלימות והסמים בתחום גזרת התחנה המרכזית החדשה והישנה בתל אביב.

יחידת אביב הוקמה בחודש אוגוסט 2006 בעקבות החלטת השר לביטחון פנים ומפכ"ל המשטרה במסגרת תוכנית ארוכת טווח לשיפור תחושת הביטחון.

כתבה בעיתון מעריב בשנת 2008 חשפה שאנשיה פועלים במסווה בתחומי העיר ת"א ומכונים "המסתדהים" כאשר הם מחופשים לעובדים זרים ולתושבי שטחים כדוגמת המסתערבים שפועלים באיו"ש.

קישורים חיצוניים 
 משטרת מחוז תל אביב - מרחב יפתח
 מטה מחוז תל אביב ע"ש רב ניצב דוד קראוס באתר המשרד לביטחון פנים
מרחבים ותחנות במחוז תל אביב, באתר gov.il
משטרת ישראל- מרחב יפתח - אגף תנועה, באתר פייסבוק

הערות שוליים 

מחוז תל אביב (משטרה)